3.  การประกอบธุรกิจของแต่ละสายผลิตภัณฑ์

3.1 ลักษณะผลิตภัณฑ์และบริการ

  ประเภทหรือชนิดของสินค้าหรือบริการ สามารถแบ่งได้เป็น 4 ประเภทดังนี้

1. การซ่อมเรือ: (Ship Repair) :บริษัท มีอุปกรณ์หลักเพื่อใช้ซ่อมทำเรือขนาดตั้งแต่ 8,000
เดทเวทตัน ถึง 20,000 เดทเวทตัน ได้แก่ อู่ลอยรูปตัวยู (U Groove) จำนวน 2 อู่
สามารถรองรับความต้องการของลูกค้าทั้งในประเทศและต่างประเทศ นอกจากนี้
ยังมีอุปกรณ์สนับสนุนอื่นๆ อาทิ โรงงาน เครนขนาดใหญ่ และช่างฝีมือที่ผ่านการฝึกอบรมเป็นอย่างดี
ทำให้ผลงานได้มาตรฐาน

1.  การต่อเรือ : (Shipbuilding) บริษัท มี Slipway
    ซึ่งสามารถรองรับการต่อเรือขนาดใหญ่ได้ถึง 9,000
    เดทเวทตันได้รับความไว้วางใจจากลูกค้าทั้งในประเทศและต่างประเทศให้ต่อเรือที่มีคุณสมบัติพิเศษ
    อาทิ เรือตรวจการณ์ปืนของกองทัพเรือ เรือสำรวจสายเคเบิลใต้น้ำจากบริษัท คาลิฟา
    อัลโกไซบิ ไดวิ่ง แอนด์ มารีน เซอร์วิสส์ จำกัด และเรือขจัดคราบน้ำมันจากบริษัท เอสโซ่
    แสตนดาร์ด (ประเทศไทย) จำกัด และจากบริษัท เชลล์ (ประเทศไทย) จำกัด เป็นต้น ในปี
    2549 บริษัท อยู่ระหว่างการต่อเรือบรรทุกสินค้าขนาด 442 TEU
    ซึ่งเป็นเรือบรรทุกตู้สินค้าขนาดใหญ่ที่สุดเท่าที่เคยต่อเรือขึ้นในประเทศไทย ให้กับ GATI
    LIMITED โดยมีระยะเวลาการก่อสร้างตั้งแต่ปี 2549 และจะส่งมอบภายในปี 2551

ตัวอย่างผลงาน

ประเภท เจ้าของเรือ

+----------------------+--------+-------------------------------------+
| 1. เรือขจัดคราบน้ำมัน    | จำนวน  | บริษัท เอสโซ่ สแตนดาร์ด (ประเทศไทย)     |
|                      | 4 ลำ   | จำกัด,บริษัท เชลล์ (ประเทศไทย) จำกัด,    |
|                      |        | กรมขนส่งทางน้ำและพาณิชยนาวี             |
+----------------------+--------+-------------------------------------+
| 2. เรือบรรทุกน้ำมัน 800  | จำนวน  | บริษัท น้ำมัน ที.พี.ไอ. จำกัด              |
| ตัน                   | 6 ลำ   |                                     |
+----------------------+--------+-------------------------------------+
| 3.                   | จำนวน  | บริษัท คาลิฟา อัลโกไซบิ ไดวิ่ง แอนด์ มารีน   |
| เรือสำรวจสายเคเบิ้ลใต้น้ำ | 1 ลำ   | เซอร์ วิสส์ จำกัด                       |
+----------------------+--------+-------------------------------------+
| 4. เรือตรวจการณ์ปืนขนาด | จำนวน  | กองทัพเรือ                            |
| 64 เมตร              | 3 ลำ   |                                     |
+----------------------+--------+-------------------------------------+
| 5.                   | จำนวน  | บริษัท เขาหลัก เอ็นเตอร์ไพรส์             |
| เ                    | 3 ลำ   |                                     |
| รือโดยสารแบบคาตามาราน |        |                                     |
+----------------------+--------+-------------------------------------+
| 6.                   | จำนวน  | บริษัท อควา จำกัด , บริษัท ซีทราน แทรเวล  |
| เรือ                  | 6 ลำ   | จำกัด,                               |
| โดยสารท่องเที่ยวชนิดต่างๆ |        |                                     |
|                      |        | บริษัท พัทยา ปะการัง เซมิซับมารีน จำกัด     |
+----------------------+--------+-------------------------------------+

3. การดัดแปลงเรือ : (Ship Conversion Upgrading)
ปัจจุบันเจ้าของเรือนิยมดัดแปลงเรือซึ่งเป็นการประหยัดต้นทุนและเวลาเนื่องจากใช้เวลาน้อยกว่าในการดัดแปลงน้อยกว่าการต่อเรือใหม่
งานดังกล่าวต้องใช้ประสบการณ์และเทคนิคพิเศษ โดยบริษัท มีผลงานดังนี้
เรือห้องเย็นของประเทศมัลดีฟส์ เรือตรวจการณ์ของกองบังคับการตำรวจน้ำ
และเรือรบหลวงสู้ไพรินทร์ เป็นต้น

4. งานก่อสร้างวิศวกรรมต่างๆ : (Engineering Works) บริษัท
สามารถก่อสร้างและซ่อมแซมอุปกรณ์ประเภทลอยน้ำ สิ่งก่อสร้างในทะเล
การก่อสร้างโครงสร้างเหล็กซึ่งเป็นส่วนประกอบของการก่อสร้างสะพาน โรงงานอุตสาหกรรม
แท่นขุดเจาะน้ำมันในทะเล และส่วนประกอบของเครื่องจักรในโรงงาน เป็นต้น

อุปกรณ์ที่สำคัญ 

1.  อู่ลอย 2 อู่ สามารถรับเรือขนาดสูงสุด 20,000 เดทเวทตันและ 8,000 เดทเวทตัน

+-------------+-------------+-------------+-------------+-------------+
| อู่ลอย        | ขนาดอู่       | การยกตัว     | ขนาดเรือสูงสุด | เครนอู่       |
+-------------+-------------+-------------+-------------+-------------+
| Asimar 1    | 80 x 19.6   | 5,000 t.    | 8,000 DWT   |             |
|             | m.          |             |             |             |
+-------------+-------------+-------------+-------------+-------------+
| Asimar 2    | 161 x 28 m. | 8,500 t.    | 20,000 DWT  | 2 x 12 t.   |
|             |             |             |             |             |
|             |             |             |             | 2 x         |
|             |             |             |             | Dock-knight |
+-------------+-------------+-------------+-------------+-------------+

2.  พื้นที่ต่อเรือ พร้อมทั้ง SLIPWAY 2 แห่ง รวมพื้นที่ประมาณ 20,000 ตารางเมตร

3.  อุปกรณ์อื่น ๆ เช่น เครนขนาดใหญ่ และโรงงาน ช่วยทำให้งานซ่อมสร้างสะดวกรวดเร็วขึ้น
    โดยมีอุปกรณ์ที่

สำคัญดังนี้

  ----------------------------------------------------------- -----------
  ชนิดอุปกรณ์                                                    จำนวน

  1. เครื่องตัดเหล็ก CNC                                          2 ชุด

  2. Gantry Crane ขนาด 100 ตันสำหรับงานต่อเรือด้านทิศเหนือ           1 ตัว

  3. Gantry Crane ขนาด 10 ตันสำหรับงานต่อเรือด้านทิศเหนือ            3 ตัว

  4. สร้างโรงพ่นกริดสำหรับแผ่นเหล็กขนาด กว้าง 2.4 ม. ยาว 10 ม.       1 โรง

  5. ปั้นจั่นเคลื่อนที่ (Dock knight) ในอู่ลอย 2 สำหรับงานพ่นสี พ่นทราย     1 ชุด

  6. Gantry Crane ขนาด 5 ตัน                                   6 ตัว
  สำหรับระบบโลจิสติกส์ของชิ้นงานเหล็กในโรงประกอบ                     
  ----------------------------------------------------------- -----------

อุปกรณ์ต่างๆ ข้างต้นนำมาให้บริการงานโดยทั่วไปดังนี้

+------------------------+-------------------+------------------------+
| งานตัวเรือ               | งานเครื่องกล/       | งานทดสอบโดยไม่ทำลาย     |
|                        | งานไฟฟ้า           |                        |
+------------------------+-------------------+------------------------+
| งานทำความสะอาด         | งานเครื่อ           | งานทดสอบโดยไม่ทำลาย     |
|                        | งจักรใหญ่/เครื่องไฟฟ้า | (NDT)                  |
| -   งานพ่นทราย/พ่นกริด    |                   |                        |
|                        | งานซ่อมหม้อน้ำ       | -                      |
| -   งานฉีดน้ำแรงดันสูง     |                   | งานวัดความหนาแน่นแผ่นเหล็ก |
|                        | งานใบจักร          |                        |
| -                      |                   | -   การทดสอบด้วยผงเหล็ก  |
|   งานทำความสะอาดถังน้ำมัน | งานเพลาใบจักร      |                        |
|                        |                   | -   การทดสอบด้วยคลื่นวิทยุ  |
| -   งานสมอ,โซ่สมอ       | งานท่อ             |                        |
|     และงานพ่นสี          |                   | -                      |
|                        | งา                |   การทดสอบด้วยสารแทรกซึม |
|                        | นไฟฟ้าและอีเล็กโทรนิค |                        |
|                        |                   | -   งานทดสอบกำลังการยก  |
|                        |                   |     (ที่มีน้ำหนัก 350       |
|                        |                   |     ตันขึ้นไป)            |
+------------------------+-------------------+------------------------+

พื้นที่ประมาณ 33,280 ตารางเมตร มีความยาวติดแม่น้ำถึง 300 เมตร ระดับความลึกหน้าท่า 14 เมตร

  ปัจจัยที่มีผลต่อโอกาสหรือข้อจำกัดในการประกอบธุรกิจ

  โอกาส

-   ISO 9001 (Version 2000)

  บริษัทได้รับใบรับรองระบบคุณภาพ ISO 9001 (Version 2000) จาก Lloyd’s Register
  Quality Assurance ในการรับรองเกี่ยวกับการต่อเรือใหม่และการซ่อมเรือ
  ทำให้บริษัทเป็นที่ยอมรับของลูกค้าทั้งใน
  และต่างประเทศมากขึ้นและสามารถแข่งขันระดับนานาชาติได้มากขึ้น

-   สถานที่ตั้ง

  ที่ตั้งของบริษัทตั้งอยู่บริเวณปากแม่น้ำเจ้าพระยา และมีท่าเทียบเรือระดับความลึกหน้าท่า 14
  เมตร เหมาะสำหรับการดำเนินธุรกิจอู่ต่อซ่อมเรือ

-   คลังสินค้าทัณฑ์บน

  บริษัทได้รับอนุมัติให้จัดตั้งคลังสินค้าทัณฑ์บนจากกรมศุลกากร
  ซึ่งทำให้บริษัทได้รับผลประโยชน์จากภาษีนำเข้าวัตถุดิบโดยได้รับยกเว้นอากรนำเข้าวัสดุอุปกรณ์
  เพื่อใช้ในการซ่อมเรือและต่อเรือสำหรับเรือเดินทะเลที่มีขนาดเกิน 15 ตันกรอสขึ้นไป โดยในปี
  2548 บริษัทได้ทำการต่ออายุสัญญาแบบตลอดถาวร

-   สัญญาเช่าที่ดิน

  บริษัท เอเชียน มารีน เซอร์วิสส์ จำกัด (มหาชน)
  ได้ทำสัญญาเช่าที่ดินพร้อมท่าเรือและคลังสินค้าจากบริษัท เจนเนอรัล คลังสินค้า จำกัด
  หรือบริษัทย่อย ซึ่งเช่าช่วงจากชุมนุมสหกรณ์การเกษตรแห่งประเทศไทย จำกัด ตั้งแต่วันที่ 20
  มกราคม 2531 เป็นเวลา 24 ปี ปัจจุบันคงเหลืออายุสัญญา 5 ปี ในปี 2549
  บริษัทจ่ายค่าเช่าให้บริษัทย่อยเป็นจำนวน 1,800,000 บาท

-   การขยายกองเรือปิโตรเลียมของภาคเอกชนไทย

  การขยายกองเรือปิโตรเลียมของภาคเอกชนไทย เช่น เรือบรรทุกเคมีภัณฑ์
  ส่งจำหน่ายในภูมิภาคเอเชีย จำนวนที่เพิ่มขึ้นประมาณ 10-20 ลำต่อปี
  ซึ่งเรือเหล่านี้มีขนาดไม่ต่ำกว่า 5,000 เดทเวทตัน ต้องมีการซ่อมบำรุงใหญ่ทุก 2-5 ปี
  ทำให้บริษัทมีตลาดลูกค้าใหญ่ขึ้น

3.2 การตลาดและภาวะการแข่งขัน

  นโยบายและลักษณะการตลาดของผลิตภัณฑ์หรือบริการที่สำคัญ

1)  กลยุทธ์การแข่งขัน

  บริษัทเน้นนโยบายคุณภาพสูง การตั้งราคาที่สามารถแข่งขันได้
  โดยการตั้งราคาจะมีราคามาตรฐาน (TARIFF) เป็นเกณฑ์ในการกำหนดราคา
  การส่งมอบตรงเวลา มีการรับประกันหลังส่งมอบ
  การบริหารที่มีมาตรฐานทัดเทียมกับต่างประเทศโดยมีคู่มือปฏิบัติการ ISO 9001 (Version
  2000) และการนำระบบเทคโนโลยีสารสนเทศมาช่วยในการบริหารให้มีประสิทธิภาพและรวดเร็ว
  การทำ Web Page เพื่อช่วยในการตัดสินใจเบื้องต้นของลูกค้า
  รวมถึงการสร้างผลงานอ้างอิงสำหรับโครงการต่อเรือในอนาคต
  จึงเป็นที่ยอมรับของสมาคมจัดชั้นเรือ และลูกค้าทั่วไป

  ข้อได้เปรียบและข้อเสียเปรียบด้านการซ่อมและต่อเรือเทียบกับผู้ประกอบการรายอื่น

ข้อได้เปรียบ

1.  ขนาดและทำเลที่ตั้งของบริษัท มีพื้นที่อู่เรือกว่า 20 ไร่ และมีท่าเทียบเรือ
    ซึ่งเพียงพอกับงานซ่อมเรือขนาดใหญ่พร้อมกันหลายลำ อีกทั้งอยู่ติดปากแม่น้ำเจ้าพระยา
    ซึ่งนอกจากน้ำจะลึกมากที่สุดแล้วยังทำให้สะดวกในการนำเรือเข้าตรวจซ่อมและทดสอบเรือ

2.  บริษัทมีการพัฒนาและมุ่งเน้นคุณภาพของงานให้มีมาตรฐานสูงอย่างต่อเนื่อง เช่น
    การจัดตั้งระบบควบคุมคุณภาพ, ใช้ระบบเครื่องตัด CNC
    เพื่อตัดแผ่นโลหะได้รวดเร็วและแม่นยำ และการได้รับการรับรอง ISO 9001
    (Version 2000) ครอบคลุมทั้งด้านการต่อเรือและการซ่อมเรือ

3.  ใช้ระบบ Computer ในการเสนอราคาและควบคุมต้นทุน
    ทำให้บริการลูกค้าได้อย่างมีประสิทธิภาพมากขึ้น

4.  บริษัทดำเนินธุรกิจทั้งต่อเรือและซ่อมเรือ
    จึงสามารถให้บริการหลังการขายแบบครบวงจรแก่ลูกค้าต่อเรือในการซ่อมแซมบำรุงรักษาหรือดัดแปลงเรือหลังส่งมอบด้วย

5.  บริษัทมีประสบการณ์ในการต่อเรือมายาวนานและหลากหลายประเภท โดยเฉพาะการต่อเรือรบ
    นับว่าเป็นบริษัทแห่งแรกในประเทศไทยที่ประสบความสำเร็จในการต่อเรือรบขนาด 65 เมตร
    ให้กับ กองทัพเรือ

6.  บริษัทมีบุคลากรและวิศวกรเป็นจำนวนมากที่มีความเชี่ยวชาญและประสบการณ์สูงในการซ่อมและต่อเรือ
    และเคยผ่านการฝึกอบรมจากหน่วยงานต่างๆ ทั้งในและนอกประเทศ เช่น Japan Overseas
    Development Corporation (JODC) ประเทศญี่ปุ่น

7.  บริษัทมีความพร้อมในด้านอุปกรณ์และเครื่องมือต่างๆ สำหรับการประกอบธุรกิจเป็นที่ยอมรับ
    โดยเฉพาะในงานซ่อมคืนสภาพเรือ (Conversion) ซึ่งมีผู้ประกอบการน้อยราย

  ข้อเสียเปรียบ

  สามารถรองรับเรือซ่อมได้ไม่เกิน 20,000 เดทเวทตันและความยาวเรือไม่เกิน 160 เมตร
  เนื่องจากการจำกัดด้วยขนาดของอู่ลอยและความลึกของแม่น้ำ

นโยบายราคา

  การซ่อมเรือ

  การกำหนดราคาสำหรับการซ่อมเรือนั้นบริษัทมีการกำหนดราคามาตรฐานของรายการซ่อมแต่ละ

  รายการเป็นราคาเบื้องต้น หากราคาวัตถุดิบเปลี่ยนแปลงราคาขายก็จะเปลี่ยนแปลงตาม
  ทั้งนี้บริษัทจะพิจารณาภาวะการแข่งขันในตลาดขณะนั้นควบคู่ไปด้วย

  การต่อเรือ

  บริษัทจะกำหนดราคาให้มีความเหมาะสมกับท้องตลาดและตรงตามความต้องการของลูกค้า
  โดยให้ทางลูกค้าเป็นผู้กำหนดงบประมาณเบื้องต้น
  และวัตถุประสงค์ของการออกแบบในกรณีที่ลูกค้าเป็นบริษัทเอกชนหรือทั่วไป
  ส่วนในกรณีของงานราชการนั้นจะดำเนินการศึกษาข้อมูลด้านเทคนิคเพื่อกำหนดต้นทุนและราคาเพื่อให้สามารถประมูลงานได้

2)  ลูกค้า

ลักษณะลูกค้าและความสัมพันธ์

  ลูกค้าซ่อมเรือของบริษัทส่วนใหญ่เป็นลูกค้าที่ทำสัญญาว่าจ้างให้ซ่อมเป็นประจำ
  หรือลูกค้าที่ได้รับการแนะนำจากลูกค้ารายอื่นของบริษัท
  ลูกค้าต่อเรือของบริษัทมีทั้งหน่วยงานราชการและภาคเอกชน ส่วนใหญ่ได้จากการประมูล
  ซึ่งการพิจารณาเข้าประมูลงานของบริษัทจะขึ้นอยู่กับข้อเสนอทางด้านราคา ณ
  ระดับที่สามารถแข่งขันได้และสร้างกำไรให้กับบริษัท
  รวมทั้งความสามารถของอู่เรือในการเสนอเรือที่มีคุณลักษณะครบถ้วน
  เป็นที่พึงพอใจของลูกค้าในราคาที่เหมาะสมเป็นหลัก

กลุ่มลูกค้าเป้าหมาย แบ่งได้เป็น 2 กลุ่มดังนี้

  1. กลุ่มเรือเอกชนทั้งในและต่างประเทศ

  2. กลุ่มเรือราชการ

  ทั้งนี้
  บริษัทไม่ได้กำหนดสัดส่วนการให้บริการแก่กลุ่มเรือราชการและกลุ่มเรือเอกชนไว้อย่างชัดเจน
  เพราะบริษัทพิจารณาถึงความสามารถในการสร้างผลกำไร
  และความสามารถในการชำระเงินของ

  ลูกค้าในแต่ละงานเป็นหลัก

  3) การจำหน่ายและช่องทางการจำหน่าย

-   การซ่อมเรือ

  1. ติดต่อลูกค้าโดยตรง คิดเป็นสัดส่วนประมาณร้อยละ 90 ของลูกค้าซ่อมเรือทั้งหมด
  โดยแบ่งเขตการตลาด (Market Territory) ไว้อย่างชัดเจน เช่น เขตลูกค้าเอกชน
  เขตลูกค้าราชการ เป็นต้น เจ้าหน้าที่การตลาดจะออกไปพบเจ้าของเรือ
  หรือเจ้าหน้าที่ที่เกี่ยวข้องโดยตรง ซึ่งจะเป็นลูกค้าในประเทศ
  โดยทั่วไปบริษัทจะเน้นการติดต่อลูกค้าโดยตรงเป็นหลัก

  2. ติดต่อลูกค้าโดยผ่านตัวแทน คิดเป็นสัดส่วนประมาณร้อยละ 10
  โดยนายหน้าตัวแทนจะติดต่อกับบริษัทเพื่อขอรายละเอียดของอู่ ขีดความสามารถ ราคามาตรฐาน
  และศึกษาคุณภาพการซ่อมและคุณภาพทีมงานของบริษัท
  โดยเสนอเข้าเป็นตัวแทนในการหาลูกค้าให้กับบริษัท หลักเกณฑ์ในการแต่งตั้งตัวแทนมีดังนี้

  - ความน่าเชื่อถือในธุรกิจตัวแทน

  - ตลาดและฐานลูกค้าของตัวแทน

  - ผลการดำเนินงานและประสิทธิภาพที่ผ่านมาของตัวแทน

-   การต่อเรือ

  งานโครงการต่อเรือมักเป็นการเปิดประมูล ซึ่งพิจารณาทั้งข้อเสนอทางเทคนิค
  (คุณสมบัติของลักษณะเรือ) และข้อเสนอทางด้านราคา ดังนั้น
  บริษัทจึงต้องเสนอเรือที่มีคุณลักษณะครบถ้วน และเป็นที่พึงพอใจต่อลูกค้าในราคาที่เหมาะสม
  ซึ่งต้องอาศัยความสามารถในการประเมินราคาและการออกแบบตัวเรือ
  รวมถึงการเลือกใช้วัสดุอุปกรณ์ต่างๆ เครื่องจักร เครื่องยนต์ และส่วนประกอบต่างๆ
  อย่างมีประสิทธิภาพ

ภาวะการแข่งขันและแนวโน้มอุตสาหกรรม

ความต้องการทางด้านงานซ่อมเรือยังคงมีอยู่อย่างต่อเนื่อง เนื่องจากสมาคมจัดชั้นเรือต่างๆ
รวมทั้งองค์กรระหว่างประเทศด้านการเดินเรือได้มีการเพิ่มเติมกฎเกณฑ์ใหม่ ๆ
ทำให้เจ้าของเรือต้องทำการปรับปรุงสภาพเรือให้สอดคล้องกับกฎเกณฑ์ดังกล่าว
ประกอบกับจำนวนเรือที่เพิ่มขึ้นเนื่องจากการส่งมอบเรือต่อใหม่ในปีที่ผ่านมา

บริษัทใช้กลยุทธ์ด้านคุณภาพ ราคา และการส่งมอบงานตามสัญญาสำหรับตลาดในประเทศ ในขณะที่
ตลาดลูกค้าต่างประเทศนั้น
ประเทศจีนและเวียดนามยังคงเป็นคู่แข่งขันสำคัญในกลุ่มลูกค้าเจ้าของเรือที่มีความต้องการซ่อมทำงานเหล็กที่มีปริมาณสูง
ส่วนกลุ่มลูกค้าที่มีปริมาณงานเหล็กน้อย, งานเครื่องกล และงานที่ต้องใช้เทคนิคสูงหันไป
ซ่อมทำที่ประเทศสิงคโปร์

อย่างไรก็ตามบริษัทสามารถให้การบริการกับลูกค้าทั้งในประเทศและต่างประเทศ
โดยยึดถือนโยบายมุ่งเน้นด้านเวลาและคุณภาพ พร้อมทั้งการบริการทางด้านการออกแบบ
โดยเฉพาะกลุ่มลูกค้าเรือขนส่งระหว่างชายฝั่งทะเล (Offshore Service)
ซึ่งมีการเติบโตอย่างต่อเนื่องเช่นเดียวกัน

แนวโน้มอุตสาหกรรมต่อเรือยังคงมีความต้องการสูง เช่น
เรือให้บริการขนส่งนอกชายฝั่งสำหรับงานขุดเจาะน้ำมันกลางทะเล (Offshore Service),
บรรทุกตู้สินค้า (Container) เรือขนส่งน้ำมัน (Tanker) เป็นต้น
ด้วยเหตุนี้ทำให้อู่ต่อเรือในต่างประเทศโดยเฉพาะญี่ปุ่น, เกาหลี, และจีน
มียอดสั่งซื้อเต็มกำลังการผลิตไปจนถึงปี 2555
ซึ่งเป็นผลมาจากความเจริญเติบโตด้านการค้าระหว่างประเทศอย่างต่อเนื่อง
โดยมีจีนและอินเดียเป็นตลาดหลักในภูมิภาคเอเชียนี้
ประกอบกับมีการต่อเรือใหม่เพื่อทดแทนเรือที่มีอายุเกิน 30 ปีอย่างต่อเนื่อง ทั้งนี้
รัฐบาลได้ผลักดันการพัฒนาอุตสาหกรรมต่อเรือและซ่อมเรือแบบครบวงจร
เป็นแผนปฏิบัติการทั้งระยะสั้น ปานกลาง และระยะยาว
โดยบรรจุอุตสาหกรรมต่อเรือและซ่อมเรือไว้ในแผนพัฒนาเศรษฐกิจและสังคมแห่งชาติฉบับที่ 10
(พ.ศ. 2550 – พ.ศ. 2554) เรื่องการลดต้นทุนการขนส่งและโลจิสติกส์
เพื่อเพิ่มความสามารถด้านการแข่งขัน การเพิ่มผลิตภาพด้านการผลิต
เนื่องจากรัฐบาลเล็งเห็นถึงความสำคัญของการพัฒนาขีดความสามารถของการขนส่งทางน้ำ
อันจะนำไปสู่การลดต้นทุนโลจิสติกส์ระดับประเทศ

อย่างไรก็ตามสภาพการแข่งขันที่ยังคงมีแนวโน้มสูงทั้งตลาดในประเทศและต่างประเทศ
ทำให้ประเทศไทยควรพัฒนาคุณภาพอู่เรือให้ทัดเทียมและสามารถแข่งขันกับตลาดภายในประเทศและตลาดโลกได้
ปัจจุบันมีปัญหาและอุปสรรคต่างๆ ได้แก่

  1. การส่งเสริมและสนับสนุนจากภาครัฐ มีนโยบายในการพัฒนาโครงข่ายอุตสาหกรรมคมนาคม
  การขนส่งทางน้ำของประเทศไทยเพื่อลดต้นทุนการขนส่ง และประหยัดพลังงานอย่างไรก็ตาม
  แผนดำเนินการภาคปฏิบัติที่ต่อเนื่องจากแผนยุทธศาสตร์ที่กระทรวงอุตสาหกรรมกำหนดยังไม่เริ่มใช้ในทางปฏิบัติ

  2. การเงิน กิจการอู่เรือต้องใช้เงินลงทุนสูง
  อีกทั้งในการต่อเรือแต่ละลำต้องใช้เวลานานและใช้เงิน

  หมุนเวียนจำนวนมาก
  ต้องอาศัยเงินกู้จากธนาคารพาณิชย์ซึ่งมีอัตราดอกเบี้ยค่อนข้างสูงเมื่อเทียบกับผู้ประกอบการต่างประเทศ
  ทำให้ต้นทุนในการดำเนินการสูง ไม่สามารถแข่งขันกับต่างประเทศได้

  3. บุคลากร สถาบันวิชาชีพที่สร้างบุคลากรให้อุตสาหกรรมนี้มีน้อยไม่เพียงพอต่อความต้องการ
  ทำให้ขาดแคลนแรงงานทั้งระดับช่างฝีมือ หัวหน้าช่าง วิศวกร และผู้ควบคุมคุณภาพ

  4. การตลาด

  4.1 ตลาดในประเทศ:

  ตลาดภาคราชการ แม้ว่าจะยังมีความต้องการใช้เรือด้านต่างๆ เป็นจำนวนมาก
  แต่รัฐบาลจัดสรรงบประมาณให้น้อย
  อย่างไรก็ดีหน่วยงานราชการได้ปรับเปลี่ยนนโยบายและส่งเสริมให้การต่อเรือของราชการต้องทำโดยอู่เรือไทยมากขึ้น

  ตลาดภาคเอกชน เจ้าของเรือไทยนิยมซื้อเรือเก่าจากต่างประเทศมาปรับปรุง
  เพราะกรมศุลกากรยกเว้นอากรนำเข้าเรือขนาดเกิน 1,000 ตันกรอสขึ้นไป

  4.2 ตลาดต่างประเทศ:
  อู่เรือต่างประเทศส่วนใหญ่ได้รับการสนับสนุนจากรัฐบาลในด้านการเงินและพัฒนาเทคโนโลยี
  จึงได้เปรียบกว่าอู่เรือไทย

  5. อุตสาหกรรมที่เกี่ยวเนื่อง ประเทศไทยยังไม่มีการส่งเสริมให้ผลิตวัสดุอุปกรณ์ เครื่องจักร
  ที่ต้องใช้กับการซ่อมหรือต่อเรือ ทำให้ต้องสั่งซื้อจากต่างประเทศซึ่งมีต้นทุนสูง

3.3 การจัดหาผลิตภัณฑ์หรือบริการ

  ลักษณะการจัดให้ได้มาซึ่งผลิตภัณฑ์เพื่อจำหน่าย

1)  การผลิต

  ปัจจุบันบริษัทมีอู่ลอยขนาด 20,000 เดทเวทตัน และอู่ลอยขนาด 8,000 เดทเวทตัน

  ขั้นตอนการซ่อมเรือ ต่อเรือ และกำลังการผลิตรวมของบริษัทสรุปได้ดังนี้

  งานซ่อมเรือ

-   ขั้นตอนการผลิต

1.  การนำเรือขึ้นซ่อมบนอู่ลอย

2.  การซ่อมทำตามวัตถุประสงค์ลูกค้า

  - งานเหล็กและงานเชื่อม

  - งานเตรียมพื้นผิวและพ่นสี

  - งานโซ่สมอและตัวสมอ

  - งานท่อ

  - งานไม้และงานปูน

3. งานเครื่องกล

  - งานเครื่องจักร

  - งานเพลาใบจักรและหางเสือ

  - งานระบบไฟฟ้า

  - งานวาล์วต่างๆ

♦ กำลังการผลิต

  - มีกำลังการผลิตรวม 75 ลำ/ปี (อู่ลอย 2 ขนาด 20,000 เดทเวทตัน) Capacity 100%

  สมมติฐาน เรือขนาดใหญ่ 4,000 – 20,000 เดทเวทตัน

  ทั้งนี้ บริษัทสามารถซ่อมเรือได้หลายขนาด และสามารถซ่อมได้หลายลำพร้อมกัน

  งานต่อเรือ

-   ขั้นตอนการผลิต

1.  การออกแบบเรือ

2.  การขยายแบบลายเส้นเรือ

3.  การประกอบตัวเรือและส่วนประกอบต่างๆ ของตัวเรือ

4.  การติดตั้งเครื่องจักรและงานระบบต่างๆ ไฟฟ้า และท่อทาง เป็นต้น

5.  การปล่อยเรือลงน้ำ

6.  การติดตั้งและเก็บงานในส่วนที่เหลือในน้ำ

7.  การตรวจสอบงานระบบต่างๆ และทดลองเรือ

-   กำลังการผลิต

  - มีกำลังการผลิตรวม 3-4 ลำ/ปี Capacity 30%

  สมมติฐาน เรือขนาด 500-1,000 เดทเวทตัน หรือขนาดความยาวสูงสุด 100 เมตร

2)  วัตถุดิบ และผู้จำหน่ายวัตถุดิบ (Supplier)

  ประเภทของวัตถุดิบที่ใช้ในการซ่อมและต่อเรือมีความแตกต่างกัน
  แหล่งวัสดุที่ใช้ในการต่อเรือส่วนใหญ่สั่งซื้อจากต่างประเทศ เช่น ญี่ปุ่น สิงคโปร์ ยุโรป
  สหรัฐอเมริกา เป็นต้น ส่วนวัตถุดิบสำหรับการซ่อมเรือส่วนใหญ่สั่งซื้อจากในประเทศ
  โดยมีสัดส่วนการซื้อวัตถุดิบในประเทศและต่างประเทศในปี 2550 ประมาณ 64% และ 36%
  ตามลำดับ ปี 2549 คือประมาณ 68% และ 32% ตามลำดับ
  และมีจำนวนผู้จำหน่ายวัตถุดิบประมาณ 396 ราย
  ซึ่งมีรายละเอียดประเภทและแหล่งที่มาของวัตถุดิบที่สำคัญ ดังนี้

+--------------------+-------------------------------------------------+
| ว                  | วัตถุดิบส่วนใหญ่สามารถสั่งซื้อจากในประเทศ เช่น เหล็ก       |
| ัตถุดิบสำหรับการซ่อมเรือ | ท่อประเภท                                        |
|                    |                                                 |
|                    | ต่างๆ ลม แก๊ส ลวดเชื่อม ฯลฯ                         |
+--------------------+-------------------------------------------------+
| วัตถุดิบสำหรับการต่อเรือ | ประเภทของวัตถุดิบที่ซื้อจากต่างประเทศ เช่น               |
|                    | เหล็กคุณภาพต่อเรือ                                  |
|                    |                                                 |
|                    | (Ship Plate)                                    |
+--------------------+-------------------------------------------------+
| ซ่อมเรือโครงการใหญ่   | เครื่องจักร และอุปกรณ์ที่ติดตั้งในเรือเช่น เครื่องกำเนิดไฟฟ้า   |
|                    | เครื่องยนต์                                        |
|                    |                                                 |
|                    | เดินเรือ และมีการสั่งซื้อจาก Supplier หลายรายขึ้นอยู่กับ    |
|                    | Specification                                   |
|                    |                                                 |
|                    | ที่ต้องการ ส่วนอุปกรณ์ที่ซื้อในประเทศ ได้แก่ อุปกรณ์สื่อสาร     |
|                    | อุปกรณ์เดินเรือ เครื่องใช้ไฟฟ้า                         |
|                    | เครื่องปรับอากาศและอุปกรณ์อะไหล่เชื่อมติด                |
+--------------------+-------------------------------------------------+
| วัต                 | คืองานโครงการสนามบินสุวรรณภูมิ นั้นวัตถุดิบส่วนใหญ่ ได้แก่    |
| ถุดิบสำหรับงานวิศวกรรม | เหล็กแผ่น และ เหล็ก I-BEAM ขนาดต่างๆ                |
|                    | ซึ่งสามารถสั่งซื้อได้ภายในประเทศ                       |
+--------------------+-------------------------------------------------+

  ทั้งนี้ ในช่วง 3 ปีที่ผ่านมาบริษัทไม่มีการพึ่งพิงผู้จัดจำหน่ายวัตถุดิบรายใดรายหนึ่งเกินกว่าร้อยละ
  30 ของรายได้รวม

3) ผลของฤดูกาลที่กระทบต่อการดำเนินธุรกิจ

  ลักษณะการดำเนินงานของบริษัทในฤดูฝน อาจทำให้การซ่อมเรือและต่อเรือมีอุปสรรคบ้าง
  ซึ่งอาจมีผล ทำให้โครงการล่าช้า อย่างไรก็ตาม
  บริษัทได้วางแผนและกำหนดตารางเวลาการดำเนินงานในช่วงเวลาดังกล่าวแล้ว ดังนั้น
  ฤดูฝนจึงไม่มีผลกระทบอย่างมีนัยสำคัญต่อการดำเนินงาน

4) ผลกระทบต่อสิ่งแวดล้อม

  การดำเนินธุรกิจของบริษัทไม่เกิดผลกระทบต่อสิ่งแวดล้อมให้ความสำคัญระมัดระวัง
  โดยปฏิบัติตามกฎระเบียบ และขั้นตอนการปฏิบัติงานอย่างเคร่งครัด อย่างไรก็ตาม
  บริษัทมีการดำเนินการเพื่อลดผลกระทบต่อสิ่งแวดล้อม ดังนี้

  1. บริษัทได้จัดให้มีภาชนะรองรับขยะอย่างเพียงพอในบริเวณอู่และเรือที่ทำการซ่อม
  และกำจัดขยะโดยการฝังกลบและเผาทำลายซึ่งขึ้นอยู่กับประเภทของขยะ

  2. ใช้น้ำยาขจัดคราบน้ำมัน ในกรณีที่มีน้ำมันจากที่อื่นรั่วไหลเข้ามาในบริเวณอู่

  3. การเตรียมผิวงานของแผ่นเหล็กต่างๆ เช่น ตัวเรือ หรือแผ่นเหล็กอื่นๆ
  ยังต้องอาศัยการพ่นทรายเป็นหลัก
  ซึ่งอาจก่อให้เกิดฝุ่นละอองรบกวนผู้ที่อยู่อาศัยใกล้เคียงบริเวณอู่ได้ ปัจจุบันบริษัทมีวิธีป้องกันดังนี้

- การพ่นกรวดสำหรับแผ่นเหล็กใหม่เพื่อช่วยลดปริมาณฝุ่นละออง

  - การทำม่านน้ำสเปรย์และขึงตาข่ายกันทราย เพื่อป้องกันฝุ่นทรายออกสู่ภายนอก

  4. บริษัทได้ว่าจ้างบริษัทภายนอกเป็นผู้ตรวจสอบและศึกษาคุณภาพน้ำทิ้งเป็นประจำทุก 3
  เดือนพร้อมทั้งจัดทำรายงานผลการศึกษาเสนอกรมขนส่งทางน้ำและพาณิชยนาวีและสำนักงานนโยบายและแผน

  สิ่งแวดล้อม
  จากการตรวจสอบคุณภาพน้ำทิ้งที่ผ่านมาพบว่าดัชนีคุณภาพน้ำทิ้งที่ตรวจวิเคราะห์อยู่ในเกณฑ์มาตรฐาน
  (ดังตาราง) ทั้งนี้ บริษัทไม่มีประวัติการกระทำผิดเกี่ยวกับสิ่งแวดล้อม

  ------------------------------- ---------------- -----------------------
  ดัชนีคุณภาพน้ำ                      มาตรฐาน *        คุณภาพน้ำทิ้งของบริษัท

  ค่าความเป็นกรดด่าง (pH)            5.0-9.0          7.48

  ปริมาณตะกอนแขวนลอย (Mg/1)        60               4.00

  BOD₅ (Mg/l)                     200              6.50

  Grease & Oil ( Mg/l)            100              3.0
  ------------------------------- ---------------- -----------------------

  หมายเหตุ : * มาตรฐานตามประกาศกระทรวงทรัพยากรธรรมชาติและสิ่งแวดล้อม เรื่อง
  กำหนดมาตรฐานควบคุมการระบายน้ำทิ้ง จากอาคารบางประเภทและบางขนาด (ประเภท จ)
  ตีพิมพ์ในราชกิจจานุเบกษา ฉบับประกาศทั่วไป เล่ม 122 ตอนที่ 125ง ลงวันที่ 29 ธันวาคม
  2548

  ที่มา : รายงานการติดตามตรวจสอบคุณภาพสิ่งแวดล้อมเดือนธันวาคม 2550 โดย Enviroment
  Research & Technology Company Limited

3.4 งานที่ยังไม่ได้ส่งมอบ (ณ วันที่ 31 ธันวาคม 2550)

งานซ่อมเรือ มูลค่ารวม 1.64 ล้านบาท

งานต่อเรือ มูลค่ารวม 610.72 ล้านบาท